June 24, 2020

Dear Marion County Public School Chungkhar hna,

Sianginn kai ṭhannak ding timhtuahnak kan ngeih cuahmah lio a si. Nulepa hna nih lungsau tein nan kan theihthiampiak rih lai caah lunglawmhnak tampi kan ngei. Kum 2020-2021 school year cacawnnak ding timhtuahnak kong ah Marion County Public School Corporation le Marion County Public Health Department (MCPHD) zong zarh chiarte tonnak an ngei hna. Kan theih bantuk in, Indiana Governor Holcomb nih Executive Order a chuah bantuk in Indiana state cu July 1 in sianginn onnak nawl pek a si. Cupinah, Indianapolis Mayor Hogsett le MCPHD Director Dr. Virginia Caine zong nih atu thil sining in cun Marion County hi July thla cheu in stage 5 ah kan um kho lai tiah an zumh ve. Cucaah Indiana Department of Education nih Indiana Department of Health le Indiana Family and Social Services Agency hna he i khat in IN-CLASS report an chuahmi ah Indiana state chung sianginn on ṭhannak ding zulh dingmi (guidance) hi an thanh.

Nan fale sianginn kai ṭhannak ding kong he pehtlai in Marion County Public Schools nih Marion County Health Department he i bawm in hmun khat a biapi ngaimi thil (information) an kan theihter. Marion County Public schools vialte sianginn kai ṭhan an i timhmi nithla (schedule) ning cio in sianignn kai ṭhan ding a si lai. Sianignn kai ṭhan ding a ngamh deuh rih lomi asiloah a siarem deuh rih lomi siangngakchia caah midang he hmunkhat i um lo in cawnnak ding phun asiloah online in cawnnak ding phun tuahpiak an si lai. Marion County Health Department nih kan zulh dingmi (guidance) an ser dih in sianginn kai ṭhannak ding kong hi July thla thawkka hrawng ah tling tein nulepa sinah kan in thanh ṭhan tehna lai. MCPHD nih zulh ding (guidance) an kan pek dingmi le July thla thawkka i kan in thanh te hna dingmi ah ai tel dingmi pawl cu;

Zawtnak Chek Ding *(Symptom Screening)*

Thianhhlimh le Zawtnak rungrul thahnak *(Cleaning and Disinfection)*

Hmai/kaa i khuh/huhnak ding *(Cloth Facial Coverings and Masks or Face Shields)*

Mi dang he i hlat deuh in um ding *(Social Distancing)*

Siangngakchia ngandamnak le himnak (*Student Health and Safety)*

Sianginn kainak bus kong *(Bus Transportation)*

COVID zawtnak ngei a langh ning *(COVID Positive Symptomatic)*

COVID Zawtnak ngei a lang lomi *(COVID Positive Asymptomatic)*

COVID zawtnak test tuah lomi *(No COVID Test Symptomatic)*

Zawtnak ngeimi *(Reporting Cases)*

Zaangfah tein, July thla thawkka ah tlamtlingte i kan in thanh ṭhan hna ding hi rak philh hlah uh. Marion County Public Schools nih 2020-2021 school year sianginn on ṭhannak ding timhtuahnak kan ngeihmi ah thazaang nan kan pekmi le dirkamhmi kan hmuh i tampi kan i lawm.

Dr. Paul Kaiser, Beech Grove City Schools

Dr. Matthew Prusiecki, MSD of Decatur Township

Dr. Shawn A. Smith, MSD of Lawrence Township

Mr. Patrick Mapes, MSD of Perry Township

Dr. Flora Reichanadter, MSD of Pike Township

Dr. Timothy Hanson, MSD of Warren Township

Dr. Nikki Woodson, MSD of Washington Township

Dr. Jeff Butts, MSD of Wayne Township

Dr. Kyle Trebley, School Town of Speedway